Tässä Jerusalem uutiset ja Pekka Sartola. Hyvää lauantai-iltaa.
Uutisaiheitamme tänään;
Israelin korkein oikeus esti uskonnollisen Shas-puolueen -
puheenjohtaja Arye Deriä toimimasta ministerinä -
ja antoi päätöksen, jonka mukaan -
ministeri Deri tulee erottaa tehtävistään välittömästi.
Hän voi kuitenkin jatkaa maan parlamenttiin valittuna jäsenenä.
Arye Deri, jonka vakanssi oli sisä- ja terveysministeri, -
oli aikaisemmin tuomittu eri rikoksista, -
joten korkeimman oikeuden päätös oli myös Israelin peruslain mukainen.
Mainittu ministeriö säilyy kuitenkin edelleen Shas-puolueella, -
mutta sen edustajat varoittivat pääministeriä, -
että jos Arye Deri ei voi jatkaa ministerinä, he eroavat hallituksesta.
Shas-puolueen uhkailuista huolimatta -
pääministeri erotti Arye Derin tehtävistään.
Hän odotti viime sunnuntaihin saakka, jos Deri eroaisi vapaaehtoisesti, -
jota ei kuitenkaan tapahtunut. Erottaminen oli erittäin vakava asia, -
koska Deri toimi myös varapääministerin vakanssilla.
Israelin hallitukset ovat johdonmukaisesti kieltäytyneet -
toimittamasta aseita ja asejärjestelmiä Ukrainalle.
Sinne on kuitenkin toimitettu runsaasti erilaista humanitääristä apua, -
mm. kenttäsairaaloita ja lääketarvikkeita.
Nyt tähänastiseen asevientikäytäntöön on tullut muutos, -
ei kuitenkaan siten, että Israel lähet- täisi omaa asevarustustaan Ukrainalle,
vaan sen sijaan Yhdysvaltojen puolustusministeriön -
Israeliin sijoitettua ase- ja ammusvarantoa.
Pentagonilla on erittäin merkittävät asevarikot Israelissa.
Asevarastot Israelissa ovat Yhdysvaltojen omaan käyttöön -
kaikkialla Lähi-idässä, -
mutta Israel on ottanut sieltä ammuksia omaan käyttöönsä, -
tietenkin Pentagonin luvalla.
Israelin armeijan tiedottaja kertoi medialle, -
että Yhdysvaltain aseidensiirto Israelista Ukrainaan -
ei merkitse muutosta Israelin omassa politiikassa -
sotilaallisen avun toimittamisessa Ukrainalle.
Tarvikkeet kuljetetaan Ukrainaan Yhdysvaltojen ilmavoimien koneilla.
Yhdysvallat on varastoinut aseita Israeliin Jom Kippur -sodasta, -
vuodesta 1973, lähtien.
Yhdysvaltalaisen New York Times lehden mukaan on ollut tapauksia, -
joissa Yhdysvallat on sallinut Israelin ottaa varastoista sotatarvikkeita.
Näin ainakin toisen Libanonin sodan aikana, -
sekä myös joidenkin Hamasia vastaan käytyjen sotien aikana.
Netanjahun uusi hallitus ei näytä selviävän viikkoakaan -
ilman sisäisiä erimielisyyksiä.
Näyttää myös siltä, että kiistojen aiheuttajat nousevat samojen -
kahden äärimmäisyysryhmän sisältä.
Uusin kiista koski Juudean ja Samarian C-alueilla olevia laittomia, -
siis ilman lupaa rakennettuja etuvartioasemia.
Kansallinen turvallisuusministeri Itamar Ben-Gvir -
yritti estää runsas viikko sitten perustetun -
laittoman etuvartioaseman suunniteltua evakuointia, -
vaikka asia ei suoranaisesti kuulu hänelle.
Hallitusohjelman mukaan se kuuluu osittain myös valtionvarainministeri -
Bezalel Smotrichin toimenkuvaan, -
mutta pääasiassa puolustusministeriölle.
Hallituksen puolustusministeri, pääministeripuolue Likudiin kuuluva -
Yoav Gallant, määräsi etuvartion purettavaksi, -
ohittaen näin kummankin saman hallituksen ministerin.
Valtionvarainministeri Smotrichin kans- liasta protestoitiin Gallantin toimia, -
väitöksellä, että se oli täysin ristiriidassa -
hallituksen olemassaolon perustana olevien koalitiosopimusten kanssa.
Kumpikaan kiistellyistä ministereistä ei kuitenkaan uhannut hallituskriisillä.
Kriisi toisensa jälkeen on sävyttänyt Israelin uuden hallituksen toimia, -
vaikka se on ollut virassaan vasta nelisen viikkoa.
Uusin välikohtaus liittyi Temppeli- vuoreen ja Al Aqsa moskeijaan, -
sillä Israelin poliisi esti Jordanian lähettilään pääsyn -
Al-Aqsan moskeijaan aivan sen sisäänkäynnillä.
Poliisi perusteli päätöstä käytännöllä, -
jonka mukaan moskeijaan meno vaatii ennakkoilmoituksen, -
eikä suurlähettiläs Ghassan Majal ollut sitä tehnyt.
Jordanian ulkoministeriö Ammanissa -
kutsui Israelin paikallisen suurlähettilään Eitan Surkiksen -
välittömästi puhutteluun, vaikka asia oli jo poissa päiväjärjestyksestä ja -
suurlähettiläs pääsi sisälle moskeijaan.
Tämä oli toinen kerta tässä kuussa, kun Surkis kutsuttiin -
Jordanian Temppelivuoreen liittyvän huolen vuoksi puhutteluun.
Tammikuun alussa Jordanian ulkoministeriön tiedottaja -
Sinan Majali luovutti Surkisille kirjeen, -
jossa tuomittiin ministeri Itamar Ben Qvirin käynti Temppelivuorella.
Vuodenvaihteessa palestiinalais- hallinto vaati YK:n yleiskokousta -
pyytämään ICJ:ltä, eli Kansainväliseltä tuomioistuimelta lausuntoa siitä, -
onko Israelin hallussaan pitämä Länsirannan C-alue -
muuttunut pysyväksi miehitykseksi.
Se oli vastoin sekä Oslo 2-sopimusta, että siihen liittyvää Israelin ja -
Itsehallinnon keskinäistä C-alueeseen liittyvää sopimusta.
Niinpä Israelin hallitus päätti pidättää itsehallinnolta 139 miljoonaa shekeliä,
siis noin 40 miljoonaa euroa vastaavan summan veroluonteisia maksuja.
Palestiinan itsehallinto ilmoitti, että heidän taloutensa romahtaa, -
jos mainittu summa pidätetään ja teki asiasta kansainvälisen avunpyynnön.
Joe Bidenin hallinto ilmoitti maksavan- sa palestiinalaisille tuon summan, -
mutta yli 90 maata vaatii kuitenkin Israelia poistamaan -
palestiinalaisille kohdistettuja pakotteita.
"Ilmoitamme syvän huolestuneisuutemme -
Israelin hallituksen päätöksestä määrätä rangaistustoimenpiteitä -
Palestiinan kansaa, johtoa ja kansalaisyhteiskuntaa vastaan -
sen jälkeen, kun yleiskokous oli pyytänyt Kansainvälisen -
tuomioistuimen neuvoa-antavaa lausuntoa", -
valtiot sanoivat lausunnossaan.
Tekstin allekirjoittaneiden joukossa olivat lähes kaikki EU:n maat.
Ainoat kolme EU-maata, jotka pidättyivät allekirjoittamasta, -
olivat Itävalta, Kroatia ja Unkari.
Jopa maat, jotka tukevat säännöllisesti Israelia kansainvälisillä foorumeilla, -
kuten Tšekki ja Saksa, allekirjoittivat lausunnon. Näin teki myös Suomi.
Israelin Yhdistyneiden kansakuntien suurlähettiläs Gilad Erdan -
torjui yleisen mielipiteen PA:n pakotteita vastaan ja selitti, -
että ICJ:n neuvoa-antavan lausunnon pyyntö -
oli juutalaisvaltiota vastaan suunnattu poliittinen terrorismi.
"Tämä on merkityksetön julistuslausunto, -
ja jokainen sen allekirjoittanut maa vain lisäsi öljyä palestiinalaisten -
yllytyksen ja terrorin tuleen ja poistaa kaikki mahdollisuudet sovintoon."
Näin siis suurlähettiläs Gilad Erdan.
Venäjän tukeman Wagner palkkasotilasryhmän päällikkö kirjoitti
Valkoiselle talolle Yhdysvaltain sille määräämistä uusista pakotteista.
Tämä siksi, että Valkoisen talon kansallisen turvallisuuden tiedottaja -
John Kirby sanoi viikko sitten, että Wagner, -
joka on tukenut Venäjän joukkoja niiden hyökkäyksessä Ukrainaan ja -
vaatinut sen johdosta rahallisia korvauksia, -
nimetään merkittäväksi kansainväliseksi rikollisjärjestöksi.
Valkoisen talon tiedottaja Kirbylle osoitetussa, -
ja Wagnerin perustajan Jevgeni Prigožinin -
lehdistöpalvelu Telegram-kanavalla lähetetyssä kirjeessä kysyttiin, -
"hyvä herra Kirby, voisitko selventää, -
minkä rikoksen PMC Wagner on tehnyt?"
Tiedottaja Kirby oli kertonut Wagnerin syyllistyneen -
laajalle levinneisiin julmuuksiin ja ihmisoikeusloukkauksiin eri maissa.
Niiden lisäksi Valkoinen talo ilmoitti viime kuussa, -
että Wagner oli vastaanottanut aselähetyksen Pohjois-Koreasta -
auttaakseen Venäjän joukkojen vahvistumista Ukrainassa.
Pohjois-Korean ulkoministeriö kutsui raporttia täysin perusteettomaksi ja -
myös Jevgeni Prigozhin kielsi otta- neensa vastaa tällaisen toimituksen -
ja kutsui raporttia juoruksi ja spekulaatioksi.
Myös Euroopan unioni määräsi omat pakotteensa kaksi vuotta sitten -
Syyriassa, Libyassa, Keski-Afrikan tasavallassa, Sudanissa, -
Mosambikissa ja Malissa sekä Ukrainassa -
rikollisesti toimineelle Wagnerille.
Jevgeni Prigozhin on kuvaillut Wagneria täysin itsenäiseksi joukoksi,
jolla on omat lentokoneet, panssarivaunut, raketit ja tykistö.
Häntä itseään etsitään Yhdysvalloissa siitä, -
että hän sekaantui Yhdysvaltain vaaleihin, -
minkä hän myönsi viime marraskuussa ja lupasi tehdä niin jatkossakin.
Iranin vallanpitäjiltä tuskin jää huomioimatta se, -
että Israel tilaa 25 kappaletta yhdysvaltalaista F-15 EX-hävittäjää, -
jotka voivat kantaa myös sellaista pommiarsenaalia, -
jolla voidaan tuhota Iranin maanalaisia ydinkohteita.
Israel on tilannut ensimmäiset lentokoneet kaikkiaan 50 koneesta, -
joista jokainen voi kantaa usean tonnin kuorman -
sekä ns. Bunker-buster että myös hypersonic-aseita.
Länsimaiset ilmailun asiantuntijat, jotka spekuloivat Israelin iskuja, -
näkevät asetelman siten, että Israelin F-35 häivetekniikalla varustetut -
pommikoneet johtavat hyökkäystä -
tuhotakseen kohteita suojelevat ilmapuolustusjärjestelmät, -
minkä jälkeen seuraa näiden hävittäjäpommittajien iskut -
suoraan Iranin syvälle haudattuihin ydinlaitoksiin.
Näin Jerusalem uutiset tällä kertaa.
Muistathan rukoilla rauhaa tuolle kaupungille, maalle ja koko Lähi-itään,
sekä erityisesti myös Ukrainan kansalle.
Nähdään taas viikon kuluttua.
Tekstitys: TV7